คอบอลเฮลั่น ทรู ถ่ายบอลลีกดังครบ ยาว 3 ปี
คอบอลนอกเฮ ทรู คว้าลิขสิทธิ์ถ่ายทอดสดฟุตบอลลีกใหญ่ระดับโลกครบครัน นำโดยพรีเมียร์ลีก อังกฤษ ระยะเวลา 3 ปี ตั้งแต่ฤดูกาล 2016/2017-2018/2019 ครบทั้ง 380 แมตช์ตลอดฤดูกาล รวมไปถึงลาลีกา สเปน, กัลโช เซเรียอา อิตาลี, ลีกเอิง ฝรั่งเศส ฯลฯ นอกจากนี้ยังมีไทยลีก ที่เป็นเจ้าของลิขสิทธิ์เดิมอยู่แล้ว ขณะเดียวกันก็ออกแพ็กเกจใหม่ครอบคลุมทั้งโทรศัพท์, กล่องดิจิตอล และทรูวิชั่นส์,วันที่ 27 ก.ค. ที่ศูนย์การค้าเซ็นทรัล เวิลด์ นายพีรธน เกษมศรี ณ อยุธยา หัวหน้าคณะผู้บริหารด้านคอนเทนต์และมีเดีย บมจ.ทรู คอร์ปอเรชั่น และนายสุภกิจ วรรธนะดิษฐ์ รองหัวหน้าคณะผู้บริหารกลุ่ม ด้านการพาณิชย์ บมจ.ทรู คอร์ปอเรชั่น รวมกันแถลงข่าว ทรูมูฟ เอช ได้ลิขสิทธิ์ถ่ายทอดสดสุดยอดศึกลูกหนังระดับโลก,นายพีรธนกล่าวว่า เราเจรจาลิขสิทธิ์กับบีอิน สปอร์ตส์ จนสามารถได้ถ่ายทอดสดของช่องบีอิน สปอร์ตส์ที่มีการถ่ายทอดสดฟุตบอลพรีเมียร์ลีกอังกฤษให้แฟนบอลชาวไทยทั่วประเทศได้รับชมเป็นระยะเวลา 3 ปี ตั้งแต่ฤดูกาล 2016/2017-2018/2019 ครบทั้ง 380 แมตช์ตลอดฤดูกาล รวมถึงลิขสิทธิ์การถ่ายทอดสดกีฬาฟุตบอลยอดนิยมรวม 6 ลีกดัง และฟุตบอลถ้วยยักษ์ ทั้งลาลีกา สเปน ที่มีซุปเปอร์สตาร์ที่เก่งที่สุดในโลกอย่าง ลิโอเนล เมสซี และคริสเตียโน โรนัลโด, กัลโช ซีรีเอ อิตาลี, ลีกเอิง ฝรั่งเศส, เมเจอร์ลีก ซอคเกอร์ สหรัฐอเมริกา รวมถึงสุดยอดลีกของไทยอย่างโตโยต้า ไทยลีก,พร้อมด้วยศึกชิงถ้วยยักษ์ได้แก่ ยูฟ่า แชมเปียนส์ ลีก, ยูฟ่า ยูโรปา ลีก, ยูฟ่า ซุปเปอร์ ให้ลูกค้าเลือกรับชมได้ครบทุกช่องทางผ่านช่องบีอิน สปอร์ตส์ รวมแล้วกว่า 1,500 แมตช์ในราคาที่เข้าถึงได้และเป็นไปตามเงื่อนไขที่ตกลงไว้ในสัญญากับบีอิน นอกจากนี้ทรูวิชั่นส์ยังได้ถ่ายทอดทุกกีฬาดังจากทั่วทุกมุมโลก รับชมได้ทุกวันกว่า 60 รายการใหญ่ อาทิ เทนนิส, กอล์ฟ, อเมริกันฟุตบอล เอ็นเอฟแอล, บาสเกตบอล เอ็นบีเอ, มวยชิงแชมป์โลก, แบดมินตัน, สนุ้กเกอร์, มอเตอร์ สปอร์ต, วอลเลย์บอล, จักรยาน, ว่ายน้ำ, วิ่งมาราธอน และกีฬาอื่นๆ ที่หาดูที่ไหนไม่ได้อีกด้วย,ด้านนายสุภกิจกล่าว ว่าเรารวบรวมคอนเทนต์ที่ดีที่สุดทั้งจากในและนอกประเทศมาให้ชมครบทุกแพล็ตฟอร์ม ทั้งบนมือถือทรูมูฟ เอช และหน้าจอทีวีเพย์ทีวี- ทรูวิชั่นส์ โดยจัดทำแพ็กเกจ ทรู ซุปเปอร์ ซอคเกอร์ ในราคาที่ทุกคนสามารถเข้าถึงได้ มีรายละเอียดดังนี้ ลูกค้าทรูมูฟ เอช ดูผ่านมือถือผ่านแอพพลิเคชั่น True ID เพียงเดือนละ 29 บาท หรือดูผ่านกล่องทรูวิชั่นส์เดือนละ 199 บาท สมัครผ่านแอพพลิเคชั่น True ID, สำหรับลูกค้าใหม่ เปิดเบอร์ทรูมูฟ เอช พร้อมซื้อแพ็กเกจ 390 บาท รับกล่องทรูดิจิตอลเอชดี ได้ที่ทรูช็อปและตัวแทนจำหน่ายทั่วประเทศ, สมาชิกทรูวิชั่นส์แพลทินัมแพ็กเกจทั้งเก่าและใหม่ รับชมฟรีตลอดฤดูกาลถึง 30 มิ.ย. 2560 สำหรับแพ็กเกจรายเดือนอื่นๆ ซื้อแพ็กเกจเสริมเพียงเดือนละ 299 บาท และลูกค้าที่ดูผ่านกล่อง ทรูดิจิตอล เอชดี (แบบไม่มีรายเดือน) เพียงเดือนละ 399 บาท สอบถามรายละเอียดเพิ่มเติมได้ที่โทร. 1331 หรือ www.truemove-h.com
คอบอลนอกเฮ ทรู คว้าลิขสิทธิ์ถ่ายทอดสดฟุตบอลลีกใหญ่ระดับโลกครบครัน นำโดยพรีเมียร์ลีก อังกฤษ ระยะเวลา 3 ปี ตั้งแต่ฤดูกาล 2016/2017-2018/2019 ครบทั้ง 380 แมตช์ตลอดฤดูกาล รวมถึง ลาลีกา, กัลโช เซเรียอา, ลีกเอิง
พรีเมียร์ลีก อังกฤษ,ลาลีกา สเปน,กัลโช เซเรียอา อิตาลี,ลีกเอิง ฝรั่งเศส,โตโยต้า ไทยลีก,เซ็นทรัล เวิลด์,พีรธน เกษมศรี ณ อยุธยา,สุภกิจ วรรธนะดิษฐ์,ข่าว,ข่าวกีฬา,ไทยรัฐออนไลน์,ทรูวิชั่นส์